Giovanni Tonucci

Giovanni Tonucci (født 4. desember 1941 i Fano, Italia) er katolsk erkebiskop-prelat av Loreto og pavelig delegat til valfartsstedet der. 

Frem til utnevnelsen til Loreto den 18. oktober 2007 var han nuntius (pavelig diplomat) til Norden, med sete i Stockholm. Han var titularerkebiskop av Torcello.

Liv og virke
Tonucci ble født i Fano (i bispedømmet Pesaro) i Italia. Han ble ordinert til prest 19. mars 1966. Etter ordinasjonen har han tatt doktorgrader i teologi og kirkerett. 

Siden 1971 har han vært tilknyttet Den Hellige Stols diplomatiske tjeneste. Fra 1971 til 1989 har han vært stasjonert i Kamerun, Storbritannia, Jugoslavia og USA. Den 21. oktober 1989 ble han utnevnt til nuntius til Bolivia, og 6. januar 1990 ble han bispeviet av pave Johannes Paul II med Giovanni Battista Re og Miroslav Stefan Marusyn som medkonsekratorer. I 1996 ble han nuntius til Kenya. Han har også arbeidet i Vatikanet, blant annet i Statssekretariatet, og er permanent observatør til UNEP og UN–HABITAT. 

Han ble utnevnt til nuntius til Norden 16. oktober 2004, og i februar 2005 kom han til Norge for å levere sine akkreditiver. Han forlot denne denne post den 18. oktober 2007.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Kardinal Giovanni Tonucci (1941-) *1990

Verker 
 Giovanni Tonucci, "God's letter to me – 101 questions and answers on the Bible".
 Giovanni Tonucci; Roberto Ansuini, "Don Paolo". Text av Paolo Tonucci [et al.], Fondazione Cassa di Risparmio di Fano, Grapho 5, 2004.
 Giovanni Tonucci, "Visioni di un pellegrino. Le foto di Mzee Mwenda". Gegliedert italienisch/englische, Velar, 2006. ISBN  88-7135-233-5.
 Giovanni Tonucci; Massimo Ciavaglia, "El Vangel cum l'ha scrit San Marc". (dialekt av Fano), Ven. Confraternitas Sanctae Mariae Suffragii, Fano, 2007.

Se også 
 Apostolisk nuntius
 Apostolisk nuntiatur

Referanser

Eksterne lenker 
 Biografi på katolsk.no
 Suksesjonslinje på Catholic Hierarchy

Italienske katolske biskoper
Pavelige diplomater
Pavelige nuntier
Ambassadører til Bolivia
Ambassadører til Kenya
Ambassadører til Seychellene
Ambassadører til Finland
Ambassadører til Island
Ambassadører til Danmark
Ambassadører til Sverige
Ambassadører til Norge
Linjen Rebiba
Personer fra Fano